UV บวกแรง 6.90% นิวไฮในรอบ 4 ปี โบรกฯ แนะซื้อเก็งกำไร ชี้สัญญาณเทคนิดเป็นขาขึ้น
UV บวกแรง 6.90% นิวไฮในรอบ 4 ปี ล่าสุด ณ เวลา 16.04 น. อยู่ที่ 12.40 บาท บวก 0.80 บาท หรือ 6.90% สูงสุดที่ 12.40 บาท ต่ำสุดที่ 11.40 บาท ด้วยมูลค่าซื้อขาย 874.29 ล้านบาท ด้าน โบรกฯ แนะซื้อเก็งกำไร ชี้สัญญาณเทคนิดเป็นขาขึ้น
30 ต.ค. 2560

ผู้สื่อข่าวรายงานว่า ราคาหุ้น บริษัท ยูนิเวนเจอร์ จำกัด (มหาชน) หรือ UV ล่าสุด ณ เวลา 16.04 น. อยู่ที่ 12.40 บาท บวก 0.80 บาท หรือ 6.90% สูงสุดที่ 12.40 บาท ต่ำสุดที่ 11.40 บาท ด้วยมูลค่าซื้อขาย 874.29 ล้านบาท ขณะที่ดัชนีตลาดหุ้นไทยโดยรวมบวก 0.24%

ทั้งนี้ ราคาหุ้น UV ปรับตัวขึ้นสูงสุดในรอบ ปี นับตั้งแต่ราคาอยู่ที่ระดับ  12.40 บาท เมื่อวันที่ 31 พ.ค.56
ด้าน บล.เคทีบี (ประเทศไทย) ระบุในบทวิเคราะห์ แนะนำ “ซื้อเก็งกำไร” ให้แนวรับ 11.00-11.30 บาท แนวต้าน 11.90-12.30 และ 12.80 บาท โดยกราฟที่แสดงปัจจุบัน ราคาขึ้นมาพอสมควรแล้ว แต่การขึ้นต่อนั้นเชื่อว่าจะสามารถเกิดขึ้นได้ ด้วยปริมาณการซื้อขายที่เพิ่มขึ้นอย่างน่าสนใจ อีกครั้งโครงสร้างหลักอยู่ในแนวโน้มที่เป็นขาขึ้น
 